Diari Oficial de la Generalitat Valenciana


Sumari del DOGV 7682, del 21-12-2015 (2015/10794)

ACORD de 18 de desembre de 2015, del Consell, pel qual autoritza l'aprovació d'un expedient d'enriquiment injust a favor de l'empresa Iberdrola Comercialización de Último Recurso, SAU, per la prestació del subministrament elèctric en les seus de la unitat del Cos Nacional de Policia adscrita a la Comunitat Valenciana d'Alacant i de Vall d'Alba, i la imputació, amb càrrec al pressupost de la Generalitat de l'exercici 2015, de les obligacions contretes durant els exercicis 2014 i 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7682

Data del DOGV
:   21-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10431


Data del document
:   18-12-2015

Organisme emissor
:   Presidència de la Generalitat

Tipus de document
:   Acord

ACORD de 18 de desembre de 2015, del Consell, pel qual autoritza l'aprovació d'un expedient d'enriquiment injust a favor de l'empresa Iberdrola Comercialización de Último Recurso, SAU, per la prestació del subministrament elèctric en les seus de la unitat del Cos Nacional de Policia adscrita a la Comunitat Valenciana d'Alacant i de Vall d'Alba, i la imputació, amb càrrec al pressupost de la Generalitat de l'exercici 2015, de les obligacions contretes durant els exercicis 2014 i 2015. [2015/10263]  
  
El Consell, en la reunió del dia 18 de desembre de 2015, va adoptar l'acord següent:  
La Presidència de la Generalitat ha tramitat un expedient d'enriquiment injust a favor de l'empresa Iberdrola Comercialización de Último Recurso, SAU, pels gastos derivats del subministrament elèctric en les seus de la unitat del Cos Nacional de Policia adscrita a la Comunitat Valenciana a Vall d'Alba, pel període comprés entre el 25 de novembre de 2014 i el 18 de febrer de 2015, i a Alacant, pel període comprés entre l'11 de novembre de 2014 al 18 de novembre de 2015, i per un import total de 3.580,44 euros, IVA inclòs, expedient del qual es deriva la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, els respectius servicis prestats.  
D'acord amb el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, així com el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, s'assignen a la Presidència de la Generalitat les competències en matèria de gestió i direcció de la unitat del Cos Nacional de Policia adscrita a la Comunitat Valenciana.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al president de la Generalitat sotmetre a l'autorització prèvia del Consell l'aprovació de l'expedient d'enriquiment injust tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades del dit expedient requerix l'autorització expressa del Consell, a proposta de la persona titular del departament, amb l'informe previ de la Intervenció General de la Generalitat, d'acord amb el que disposa el referit article 106 de la dita llei.  
En conseqüència, amb l'informe favorable de la Intervenció General de la Generalitat i a proposta president de la Generalitat, el Consell acorda:  
  
Primer  
Autoritzar l'aprovació, per la Presidència de la Generalitat, de l'expedient d'enriquiment injust a favor de l'empresa Iberdrola Comercialización de Último Recurso, SAU, per un import total de 3.580,44 euros (tres mil cinc-cents huitanta euros amb quaranta-quatre cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2014 amb l'empresa Iberdrola Comercialización de Último Recurso, SAU.  
  
Tercer  
Aquest acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 18 de desembre de 2015.- La consellera secretària: Mónica Oltra Jarque.